
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 159 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 149 
Ελάχιστες προδιαγραφές υγείας και ασφάλειας όσον 
αφορά την έκθεση των εργαζομένων σε κινδύνους 
προερχόμενους από φυσικούς παράγοντες (θόρυβος) 
σε εναρμόνιση με την οδηγία 2003/10/ΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1, 2, 3 και 5 του 
ν. 1338/1983 (Α' 34), όπως η παρ. 1 τροποποιήθηκε με 
το άρθρο 6 του ν. 1440/1984 (Α' 70), του άρθρου 3 του 
ν.1338/1983, όπως αντικαταστάθηκε με το άρθρο 65 του 
ν. 1892/1990 (Α' 101), του άρθρου 4 του ίδιου νόμου όπως 
αντικαταστάθηκε με το άρθρο 6 παρ. 4 του ν. 1440/1984 
και τροποποιήθηκε με τα άρθρα 7 του ν. 1775/1988 
(Α' 101), 31 του ν. 2076/1992 (Α' 130), 19 του ν. 2367/1995 
(Α' 261), 22 του ν. 2789/2000 (Α' 21) και 48 του ν. 3427/2005 
(Α' 312). 

2. Τις διατάξεις του άρθρου δεύτερου του ν. 2077/1992 
«Κύρωση της συνθήκης για την Ευρωπαϊκή Ένωση και 
των σχετικών πρωτοκόλλων και δηλώσεων που περι¬ 
λαμβάνονται στην τελική Πράξη» (Α' 136). 

3. Τις διατάξεις των άρθρων 29 και 36 του ν. 1568/1985 
«Υγιεινή και ασφάλεια των εργαζομένων» (Α' 177). 

4. Τις διατάξεις του άρθρου 39 του ν. 1836/1989 «Προ¬ 
ώθηση της απασχόλησης και της επαγγελματικής κα¬ 
τάρτισης και άλλες διατάξεις» (Α' 79). 

5. Την υπ’ αριθμ. 14/22.11.2005 γνώμη του Συμβουλίου 
Υγιεινής και Ασφάλειας της Εργασίας (Σ.Υ.Α.Ε.). 

6. Την απόφαση 30356/14.3.2006 (Β' 311): «Ανάθεση 
αρμοδιοτήτων στους Υφυπουργούς Υγείας και Κοινω¬ 
νικής Αλληλεγγύης Αθανάσιο Γιαννόπουλο και Γεώργιο 
Κωνσταντόπουλο». 

7. Τ ις διατάξεις του άρθρου 90 του Κώδικα που κυ¬ 
ρώθηκε με το άρθρο πρώτο του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

8. Το γεγονός ότι από την εφαρμογή των διατάξεων 
του παρόντος δεν θα προκληθεί πρόσθετη δαπάνη σε 
βάρος του κρατικού προϋπολογισμού ή προϋπολογισμού 
ΝΠΔΔ. 

9. Την υπ’ αριθμ. Δ 154/2006 γνωμοδότηση του 
Συμβουλίου Επικράτειας, μετά από πρόταση των 


28 Ιουλίου 2006 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών, Ανάπτυξης, 
Απασχόλησης και Κοινωνικής Προστασίας και Υγείας 
και Κοινωνικής Αλληλεγγύης, αποφασίζουμε: 

ΤΜΗΜΑ I 

ΓΕΝΙΚΕΣ ΔΙΑΤΑΞΕΙΣ 
Άρθρο 1 (άρθρο 1 οδηγίας) 

Σκοπός και πεδίο εφαρμογής 

1. Σκοπός του παρόντος διατάγματος είναι η προ¬ 
σαρμογή της ελληνικής νομοθεσίας περί υγιεινής και 
ασφάλειας των εργαζομένων προς τις διατάξεις της 
οδηγίας 2003/10/ΕΚ του Ευρωπαϊκού Κοινοβουλίου 
και του Συμβουλίου της 6 ης Φεβρουάριου 2003 (Ι_ 042 
15.2.2003) «Περί των ελάχιστων προδιαγραφών υγείας 
και ασφάλειας για την έκθεση των εργαζομένων σε 
κινδύνους προερχόμενους από φυσικούς παράγοντες 
(θόρυβος) (17 11 ειδική οδηγία κατά την έννοια του άρθρου 
16 παράγραφος 1 της οδηγίας 89/391/ΕΟΚ)». 

Το παρόν προεδρικό διάταγμα καθορίζει τις ελάχιστες 
προδιαγραφές όσον αφορά την προστασία των εργαζο¬ 
μένων από τους κινδύνους για την υγεία και ασφάλειά 
τους, που προκύπτουν ή ενδέχεται να προκύψουν λόγω 
της έκθεσης σε θόρυβο, και συγκεκριμένα από τους 
κινδύνους για την ακοή. 

2. Οι απαιτήσεις του παρόντος διατάγματος εφαρμό¬ 
ζονται σε δραστηριότητες κατά τις οποίες οι εργαζό¬ 
μενοι εκτίθενται ή ενδέχεται να εκτεθούν σε κινδύνους 
από το θόρυβο ως αποτέλεσμα της εργασίας τους. 

3. Το π.δ. 17/1996 «Μέτρα για την βελτίωση της ασφά¬ 
λειας και της υγείας των εργαζομένων κατά την εργασία 
σε συμμόρφωση με τις οδηγίες 89/391/ΕΟΚ και 91/393/ 
ΕΟΚ» (11Α) και οι γενικές διατάξεις για την ασφάλεια 
και υγεία των εργαζομένων εφαρμόζονται πλήρως στο 
σύνολο του τομέα που αναφέρεται στο παρόν άρθρο, 
με την επιφύλαξη των αυστηρότερων ή/και ειδικότερων 
διατάξεων του παρόντος διατάγματος. 

Αρθρο 2 (άρθρο 2 οδηγίας) 

Ορισμοί 

Για τους σκοπούς του παρόντος προεδρικού διατάγ¬ 
ματος, οι φυσικές παράμετροι που χρησιμοποιούνται για 
την πρόβλεψη των κινδύνων ορίζονται ως εξής: 

α) κορυφοτιμή της ηχητικής πίεσης (Ρρβ3ΐ<): μεγίστη 
τιμή της Οσταθμισμένης στιγμιαίας πίεσης θορύβου, 
β) ημερήσια στάθμη έκθεσης σε θόρυβο (1_ ΕΧ8ίι ): [άΒ(Α) 
ως προς 20 μΡβ]: χρονικά σταθμισμένη μέση τιμή των 
σταθμών έκθεσης σε θόρυβο για οκτάωρη ημέρα ερ¬ 
γασίας όπως ορίζεται από το διεθνές πρότυπο 130 
1999:1990, σημείο 3.6. Καλύπτει όλα τα είδη θορύβου 
που απαντώνται στο εργασιακό περιβάλλον, περιλαμ- 
βανομένου και του παλμικού, 
γ) εβδομαδιαία στάθμη έκθεσης σε θόρυβο (Ι_ Χ8[1 ): χρο¬ 
νικά σταθμισμένη μέση τιμή των ημερήσιων σταθμών 
έκθεσης σε θόρυβο για εβδομάδα πέντε οκτάωρων ερ¬ 
γάσιμων ημερών όπως ορίζεται από το διεθνές πρότυπο 
130 1999:1990, σημείο 3.6 (υποσημείωση 2). 

Αρθρο 3 (άρθρο 3 οδηγίας) 

Οριακές τιμές έκθεσης και τιμές έκθεσης 
για ανάληψη δράσης 

1. Για τους σκοπούς του παρόντος διατάγματος, οι 
οριακές τιμές έκθεσης και οι τιμές έκθεσης για ανάληψη 
δράσης, όσον αφορά τις ημερήσιες στάθμες έκθεσης 
σε θόρυβο και τις κορυφοτιμές της ηχητικής πίεσης 
καθορίζονται ως εξής: 

α) οριακές τιμές έκθεσης: 1_ ΕΧ8Ιι = 87 άΒ(Α) και Ρρθ3ΐ< = 
200 Ρ3 0, αντιστοίχως, 

β) ανώτερες τιμές έκθεσης για ανάληψη δράσης: Ι_ ΕΧ8ίι = 
85 άΒ(Α) και ΡροαΙκ = 140 Ρ3 ( 2 ), αντιστοίχως, 
γ) κατώτερες τιμές έκθεσης για ανάληψη δράσης: = 

80 άΒ(Α) και Ρρθ3ΐ< = 112 Ρα ( 3 ), αντιστοίχως. 1 

2. Κατά την εφαρμογή των οριακών τιμών έκθεσης, 
στον προσδιορισμό της πραγματικής έκθεσης του 
εργαζομένου συνυπολογίζεται η ηχοεξασθένηση που 
επιτυγχάνεται από τα μέσα ατομικής προστασίας της 
ακοής που φέρει ο εργαζόμενος. Στις τιμές έκθεσης για 
ανάληψη δράσης η ηχοεξασθένηση που επιτυγχάνεται 
από τα μέσα ατομικής προστασίας της ακοής που φέρει 
ο εργαζόμενος δεν συνυπολογίζεται. 

3. Υπό δεόντως αιτιολογημένες συνθήκες, μετά από 
γνωμοδότηση του Συμβουλίου Υγιεινής και Ασφάλειας 
της Εργασίας (Σ.Υ.Α.Ε.) σύμφωνα με το άρθρο 15 του 
ν. 1568/85, για δραστηριότητες όπου η ημερήσια έκθε¬ 
ση σε θόρυβο ποικίλλει αισθητά ανά ημέρα εργασίας, 
προς εφαρμογή των οριακών τιμών έκθεσης και των 
τιμών έκθεσης για ανάληψη δράσης, χρησιμοποιείται 
η εβδομαδιαία στάθμη έκθεσης σε θόρυβο αντί της 
ημερήσιας στάθμης έκθεσης σε θόρυβο για να εκτι- 
μηθούν οι στάθμες θορύβου στον οποίο εκτίθενται οι 
εργαζόμενοι, εφόσον: 

α) η εβδομαδιαία στάθμη έκθεσης σε θόρυβο, όπως 
διαπιστώνεται με τη δέουσα παρακολούθηση, δεν υπερ¬ 
βαίνει την οριακή τιμή έκθεσης των 87 άΒ(Α) και 
β) λαμβάνονται κατάλληλα μέτρα για την ελαχιστο- 
ποίηση των κινδύνων που συνδέονται με τις δραστη¬ 
ριότητες αυτές. 

ΤΜΗΜΑ II 

ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ 
Άρθρο 4 (άρθρο 4 οδηγίας) 
Προσδιορισμός και εκτίμηση των κινδύνων 

1. Ο εργοδότης πρέπει να έχει στη διάθεσή του μια 
γραπτή εκτίμηση των κινδύνων σ ύμφωνα με το άρθρο 
1 (') 140 άΒ (Ο) ως προς 20μΡ3 

( 2 ) 137 άΒ (Ο) ως προς 20μΡ3 

( 3 ) 135 άΒ (Ο) ως προς 20μΡ3 


7 παράγραφος 8, άρθρο 8 παράγραφος 1 του π.δ. 17/96 
και την παράγραφο 5 του ιδίου άρθρου που προσετέθη 
με το π.δ. 159/1999 «Τροποποίηση του π.δ. 17/1996 “Μέτρα 
για την βελτίωση της ασφάλειας και της υγείας των 
εργαζομένων κατά την εργασία σε συμμόρφωση με τις 
οδηγίες 89/391/ΕΟΚ και 91/383/ΕΟΚ” (Α' 11) και του π.δ. 
70α/88 “Προστασία των εργαζομένων που εκτίθενται 
σε αμίαντο κατά την εργασία” (Α' 31) όπως αυτό τρο¬ 
ποποιήθηκε με το π.δ. 175/1997 (Α’ 150)» (Α' 157), και να 
καθορίζει τα μέτρα που πρέπει να ληφθούν σύμφωνα 
με τα άρθρα 5 και 6, 7 και 8 του παρόντος διατάγματος. 
Η εκτίμηση των κινδύνων επανεξετάζεται και αναθε¬ 
ωρείται τακτικά, ιδίως εάν έχουν επέλθει σημαντικές 
μεταβολές που μπορεί να την καθιστούν ξεπερασμένη, 
ή όταν τα αποτελέσματα της επίβλεψης της υγείας το 
καθιστούν αναγκαίο. 

2. Οι μέθοδοι και τα όργανα μέτρησης που χρησιμο¬ 
ποιούνται πρέπει να προσαρμόζονται στις επικρατού¬ 
σες συνθήκες και ειδικότερα στα χαρακτηριστικά του 
προς μέτρηση θορύβου, τη διάρκεια της έκθεσης, τους 
περιβαλλοντικούς παράγοντες και τα τεχνικά χαρακτη¬ 
ριστικά του οργάνου μέτρησης. 

Οι μέθοδοι και τα όργανα μέτρησης πρέπει να επι¬ 
τρέπουν τον προσδιορισμό των παραμέτρων που ορί¬ 
ζονται στο άρθρο 2 και τη διαπίστωση αν σε δεδομένη 
περίπτωση έχει σημειωθεί υπέρβαση των τιμών που 
καθορίζονται στο άρθρο 3. 

3. Οι χρησιμοποιούμενες μέθοδοι είναι δυνατόν να 
περιλαμβάνουν δειγματοληψία αντιπροσωπευτική της 
ατομικής έκθεσης του εργαζομένου. 

4. Η εκτίμηση και η μέτρηση που αναφέρονται στην 
παράγραφο 1 σχεδιάζονται και διενεργούνται ανά κα¬ 
τάλληλα χρονικά διαστήματα. Τα στοιχεία που προκύ¬ 
πτουν από την εκτίμηση ή/και τη μέτρηση της στάθμης 
έκθεσης σε θόρυβο φυλάσσονται υπό κατάλληλη μορφή 
ώστε να είναι δυνατό να τα συμβουλευθεί κανείς. 

5. Κατά την εφαρμογή του παρόντος άρθρου, στην 
αξιολόγηση των αποτελεσμάτων των μετρήσεων λαμ- 
βάνονται υπόψη τα σφάλματα μέτρησης, που προσδιο¬ 
ρίζονται σύμφωνα με τη μετρολογική πρακτική. 

6. Σύμφωνα με το άρθρο 7 παράγραφος 8 του π.δ. 
17/1996, ο εργοδότης αποδίδει ιδιαίτερη προσοχή, κατά 
την εκτίμηση των κινδύνων, στα ακόλουθα: 

α) στη στάθμη, τον τύπο και τη διάρκεια της έκθε¬ 
σης, συμπεριλαμβανομένης κάθε έκθεσης σε παλμικό 
θόρυβο, 

β) στις οριακές τιμές έκθεσης και στις τιμές έκθεσης 
για ανάληψη δράσης που καθορίζονται στο άρθρο 3 
του παρόντος προεδρικού διατάγματος, 

γ) σε οποιεσδήποτε επιπτώσεις στην υγεία και την 
ασφάλεια εργαζομένων, οι οποίοι ανήκουν σε ιδιαίτερα 
ευαίσθητες ομάδες κινδύνου, 

δ) εφόσον είναι τεχνικά εφικτό, σε οποιεσδήποτε επι¬ 
πτώσεις στην υγεία και ασφάλεια των εργαζομένων, οι 
οποίες προκύπτουν από τις αλληλεπιδράσεις θορύβου 
και συνδεόμενων με την εργασία ωτοτοξικών ουσιών και 
από τις αλληλεπιδράσεις θορύβου και κραδασμών, 

ε) σε οποιεσδήποτε έμμεσες επιπτώσεις στην υγεία 
και την ασφάλεια των εργαζομένων, που προκύπτουν 
από αλληλεπιδράσεις μεταξύ θορύβου και προειδοποι¬ 
ητικών σημάτων ή άλλων ήχων, οι οποίοι πρέπει να 
λαμβάνονται υπόψη, προκειμένου να μειωθούν οι κίν¬ 
δυνοι ατυχημάτων, 

στ) στις πληροφορίες για τον εκπεμπόμενο θόρυβο, 
τις οποίες παρέχουν οι κατασκευαστές εξοπλισμού ερ¬ 
γασίας σύμφωνα με τις συναφείς κοινοτικές οδηγίες 
ή/και τις αντίστοιχες διατάξεις εναρμόνισης του εθνικού 
δικαίου, 

ζ) στην ύπαρξη εναλλακτικού εξοπλισμού εργασίας, 
σχεδιασμένου για να μειώνει την εκπομπή θορύβου, 
η) στην παράταση της έκθεσης σε θόρυβο πέραν του 
ωραρίου εργασίας με ευθύνη του εργοδότη, 
θ) σε κατάλληλες πληροφορίες που συγκεντρώνο¬ 
νται κατά την επίβλεψη της υγείας. Στις πληροφορίες 
αυτές περιλαμβάνονται, στο μέτρο του δυνατού, και οι 
σχετικές δημοσιεύσεις, 

ι) στη διάθεση μέσων ατομικής προστασίας της ακοής 
με επαρκή χαρακτηριστικά ηχοεξασθένησης. 

Άρθρο 5 (άρθρο 5 οδηγίας) 

Διατάξεις που αποσκοπούν στην αποφυγή 
ή τη μείωση της έκθεσης 

1. Λαμβάνοντας υπόψη την τεχνική πρόοδο και τα 
διαθέσιμα μέτρα ελέγχου του κινδύνου στην πηγή, οι 
κίνδυνοι που προκύπτουν από την έκθεση σε θόρυβο 
πρέπει να εξαλείφονται στην πηγή προέλευσής τους ή 
να μειώνονται στο ελάχιστο. 

Η μείωση αυτών των κινδύνων γίνεται βάσει των γε¬ 
νικών αρχών πρόληψης που καθορίζονται στο άρθρο 
7 παράγραφος 7 του π.δ. 17/1996, συνυπολογίζοντας 
ιδίως τα ακόλουθα: 

α) άλλες μεθόδους εργασίας που συνεπάγονται μι¬ 
κρότερη έκθεση σε θόρυβο, 
β) την επιλογή κατάλληλου εξοπλισμού εργασίας, ο 
οποίος, λαμβάνοντας υπόψη την προς εκτέλεση εργα¬ 
σία, να εκπέμπει τον ελάχιστο δυνατό θόρυβο, καθώς 
και τη δυνατότητα παροχής στους εργαζόμενους εξο¬ 
πλισμού εργασίας σύμφωνου με τις κείμενες διατάξεις, 
επιδιώκοντας τον περιορισμό της έκθεσης σε θόρυβο, 
γ) το σχεδίασμά και τη διαμόρφωση των χώρων και 
θέσεων εργασίας, 

δ) την επαρκή ενημέρωση, την εκπαίδευση και την 
κατά περίπτωση εξάσκηση των εργαζομένων, προκει- 
μένου να χρησιμοποιούν σωστά τους εξοπλισμούς ερ¬ 
γασίας για τη μείωση στο ελάχιστο της έκθεσής τους 
σε θόρυβο, 

ε) τη μείωση του θορύβου με τεχνικά μέσα, όπως: 
ί) για τη μείωση του αερόφερτου θορύβου, π.χ. θωρα¬ 
κίσεις, εγκλεισμό της πηγής θορύβου (σε περιβλήματα), 
καλύψεις με ηχοαπορροφητικό υλικό, 
ϋ) για τη μείωση του στερεόφερτου θορύβου, π.χ. από¬ 
σβεση ή μόνωση, 

στ) κατάλληλα προγράμματα συντήρησης του εξοπλι¬ 
σμού εργασίας, του χώρου εργασίας και των συστημά¬ 
των στο χώρο εργασίας, και 
ζ) την οργάνωση της εργασίας για τη μείωση του 
θορύβου με: 

ί) περιορισμό της διάρκειας και της έντασης της έκ¬ 
θεσης, 

ϋ) κατάλληλα προγράμματα εργασίας που περιλαμ¬ 
βάνουν περιόδους επαρκούς ανάπαυσης. 

2. Με βάση την εκτίμηση των κινδύνων που προβλέπε- 
ται στο άρθρο 4, εάν η έκθεση υπερβαίνει τις ανώτερες 
τιμές έκθεσης για ανάληψη δράσης, ο εργοδότης καταρ¬ 
τίζει και εφαρμόζει πρόγραμμα, το οποίο συνίσταται σε 


τεχνικά ή/και οργανωτικά μέτρα, με σκοπό τη μείωση 
της έκθεσης σε θόρυβο, λαμβάνοντας υπόψη ιδίως τα 
μέτρα που αναφέρονται στην παράγραφο 1. 

3. Με βάση την εκτίμηση των κινδύνων που προβλέ- 
πεται στο άρθρο 4, οι θέσεις εργασίας, στις οποίες 
οι εργαζόμενοι ενδέχεται να εκτεθούν σε θόρυβο που 
υπερβαίνει τις ανώτερες τιμές έκθεσης για ανάληψη 
δράσης, πρέπει να έχουν κατάλληλη σήμανση. Επίσης, 
οι χώροι όπου βρίσκονται οι παραπάνω θέσεις εργασίας 
οριοθετούνται και η πρόσβαση σε αυτούς περιορίζεται, 
όπου αυτό είναι τεχνικά εφικτό και δικαιολογείται από 
τον κίνδυνο έκθεσης. 

4. Στις περιπτώσεις κατά τις οποίες, λόγω της φύσης 
της δραστηριότητας, έχουν διατεθεί στους εργαζόμε¬ 
νους χώροι ανάπαυσης υπό την ευθύνη του εργοδότη, 
ο θόρυβος στους χώρους αυτούς μειώνεται σε στάθμη 
συμβατή με τον προορισμό και τις συνθήκες χρήσης 
τους. 

5. Ιδιαίτερα ευαίσθητες ομάδες κινδύνου πρέπει να 
προστατεύονται από τους κινδύνους που τις αφορούν 
ειδικότερα. Για το σκοπό αυτό ο εργοδότης προσαρ¬ 
μόζει τα μέτρα που προβλέπονται στο παρόν άρθρο 
προς τις απαιτήσεις των εργαζομένων που ανήκουν σε 
ιδιαίτερα ευαίσθητες ομάδες κινδύνου. 

Άρθρο 6 (άρθρο 6 οδηγίας) 

Ατομική προστασία 

1. Εάν οι κίνδυνοι που προέρχονται από την έκθεση σε 
θόρυβο δεν είναι δυνατόν να προληφθούν με άλλα μέσα, 
τίθενται στη διάθεση των εργαζομένων και χρησιμοποι¬ 
ούνται από αυτούς κατάλληλα και δεόντως προσαρμο- 
ζόμενα μέσα ατομικής προστασίας της ακοής σύμφωνα 
με τις διατάξεις του π.δ. 396/1994 «Ελάχιστες προδια¬ 
γραφές ασφαλείας και υγείας για τη χρήση από τους 
εργαζόμενους εξοπλισμών ατομικής προστασίας κατά 
την εργασία» (Α' 220) υπό τους ακόλουθους όρους: 

α) όταν η έκθεση σε θόρυβο υπερβαίνει τις κατώτε¬ 
ρες τιμές έκθεσης για ανάληψη δράσης, ο εργοδότης 
θέτει στη διάθεση των εργαζομένων μέσα ατομικής 
προστασίας της ακοής, 

β) όταν η έκθεση σε θόρυβο είναι ίση ή υπερβαίνει 
τις ανώτερες τιμές έκθεσης για ανάληψη δράσης, η 
χρήση μέσων ατομικής προστασίας της ακοής είναι 
υποχρεωτική και 

γ) τα μέσα ατομικής προστασίας της ακοής επιλέγο¬ 
νται κατά τρόπον ώστε να αποσοβείται ή να ελαχιστο¬ 
ποιείται ο κίνδυνος για την ακοή. 

2. Ο εργοδότης καταβάλλει κάθε προσπάθεια για να 
διασφαλίσει τη χρήση των μέσων ατομικής προστασίας 
της ακοής και είναι υπεύθυνος για την εξακρίβωση της 
αποτελεσματικότητας των μέτρων που λαμβάνονται 
κατ’ εφαρμογή του παρόντος άρθρου. 

Άρθρο 7 (άρθρο 7 οδηγίας) 

Περιορισμός της έκθεσης 

1. Σε καμία περίπτωση η έκθεση του εργαζομένου, 
όπως καθορίζεται σύμφωνα με το άρθρο 3 παράγρα¬ 
φος 2, δεν επιτρέπεται να υπερβεί τις οριακές τιμές 
έκθεσης. 

2. Εάν, παρά τα μέτρα που λαμβάνονται για την εφαρ¬ 
μογή του παρόντος προεδρικού διατάγματος, σημει¬ 
ώνονται εκθέσεις άνω των οριακών τιμών έκθεσης, ο 
εργοδότης οφείλει: 

α) να αναλάβει αμέσως δράση, για να μειώσει την 
έκθεση κάτω των οριακών τιμών έκθεσης, 
β) να εντοπίσει τους λόγους που προκάλεσαν την 
υπέρβαση των οριακών τιμών έκθεσης και 
γ) να προσαρμόσει τα μέτρα προστασίας και πρό¬ 
ληψης προκειμένου να αποφευχθεί τυχόν επανάληψη 
της υπέρβασης. 

Άρθρο 8 (άρθρο 8 οδηγίας) 

Ενημέρωση και εκπαίδευση των εργαζομένων 

Με την επιφύλαξη των άρθρων 11 και 12 του π.δ. 17/1996, 
ο εργοδότης διασφαλίζει ότι στους εργαζόμενους, οι 
οποίοι εκτίθενται κατά την εργασία σε θόρυβο που 
είναι ίσος με ή υπερβαίνει τις κατώτερες τιμές έκθεσης 
για ανάληψη δράσης, ή/και στους εκπροσώπους των 
εργαζομένων, σύμφωνα με το άρθρο 2 παράγραφος 4 
του π.δ. 17/1996, παρέχεται ενημέρωση και εκπαίδευση 
σχετικά με τους κινδύνους που προκύπτουν από την 
έκθεση σε θόρυβο, ιδίως σχετικά με: 
α) τη φύση των κινδύνων αυτών, 
β) τα μέτρα που λαμβάνονται κατ’ εφαρμογή του πα¬ 
ρόντος προεδρικού διατάγματος για την εξάλειψη ή την 
ελαχιστοποίηση των κινδύνων που προκύπτουν από το 
θόρυβο, με προτεραιότητα στην πηγή του, συμπεριλαμ¬ 
βανομένων των περιστάσεων στις οποίες εφαρμόζονται 
τα μέτρα αυτά, 

γ) τις οριακές τιμές έκθεσης και τις τιμές έκθεσης για 
ανάληψη δράσης που προβλέπονται στο άρθρο 3 του 
παρόντος προεδρικού διατάγματος, 
δ) τα αποτελέσματα της εκτίμησης και της μέτρη¬ 
σης του θορύβου που διενεργούνται κατ’ εφαρμογή 
του άρθρου 4 του παρόντος προεδρικού διατάγματος, 
επεξηγώντας παράλληλα τη σημασία τους και τους 
δυνητικούς κινδύνους, 

ε) την ορθή χρήση των μέσων ατομικής προστασίας 
της ακοής, 

στ) τη χρησιμότητα και τις μεθόδους εντοπισμού και 
αναφοράς των συμπτωμάτων των ακουστικών βλα¬ 
βών, 

ζ) τις περιστάσεις υπό τις οποίες οι εργαζόμενοι έχουν 
δικαίωμα επίβλεψης της υγείας και το σκοπό αυτής, 
σύμφωνα με το άρθρο 10 του παρόντος προεδρικού 
διατάγματος και 

η) ασφαλείς εργασιακές πρακτικές ελαχιστοποίησης 
της έκθεσης σε θόρυβο με προτεραιότητα στην πηγή 
του. 

Άρθρο 9 (άρθρο 9 οδηγίας) 
Διαβουλεύσεις και συμμετοχή των εργαζομένων 

Οι διαβουλεύσεις και η συμμετοχή των εργαζομέ¬ 
νων ή/και των εκπροσώπων τους πραγματοποιούνται 
σύμφωνα με το άρθρο 10 του π.δ. 17/1996 όσον αφορά 
τα θέματα που διέπονται από το παρόν διάταγμα και 
ειδικότερα: 

- την εκτίμηση των κινδύνων και τον καθορισμό των 
προς λήψη μέτρων, όπως αναφέρονται στο άρθρο 4, 

- τα μέτρα που αποσκοπούν στην αποφυγή ή στη 
μείωση των κινδύνων που προκύπτουν από την έκθεση 
σε θόρυβο, όπως αναφέρονται στο άρθρο 5, 

- την επιλογή των μέσων ατομικής προστασίας της 
ακοής, όπως αναφέρονται στο άρθρο 6 παράγραφος 

ΐγ· 


ΤΜΗΜΑ III 

ΔΙΑΦΟΡΕΣ ΔΙΑΤΑΞΕΙΣ 
Άρθρο 10 (άρθρο 10 οδηγίας) 

Επίβλεψη της υγείας 

1. Με την επιφύλαξη του άρθρου 14 του π.δ. 17/1996, 
εάν τα αποτελέσματα της εκτίμησης και της μέτρησης 
που προβλέπονται στο άρθρο 4 παράγραφος 1 του πα¬ 
ρόντος προεδρικού διατάγματος δείχνουν ότι υπάρχει 
κίνδυνος για την υγεία των εργαζομένων, διενεργείται 
κατάλληλη επίβλεψη της υγείας των εργαζομένων σύμ¬ 
φωνα με τις διατάξεις της κείμενης νομοθεσίας για την 
υγεία και ασφάλεια των εργαζομένων και την παράγρα¬ 
φο 5 του άρθρου αυτού. 

2. Εργαζόμενος, του οποίου η έκθεση σε θόρυβο υπερ¬ 
βαίνει τις κατώτερες τιμές έκθεσης για ανάληψη δρά¬ 
σης, δικαιούται ελέγχου της ακοής του από το γιατρό 
εργασίας, εφόσον υπάρχει υποχρέωση απασχόλησης 
γιατρού εργασίας, ή από άλλο γιατρό και αν κριθεί 
απαραίτητο από αυτούς από εξειδικευμένο γιατρό. 

Σκοπός του ελέγχου αυτού, είναι η έγκαιρη διάγνωση 
τυχόν απώλειας της ακοής που οφείλεται σε θόρυβο 
και η διαφύλαξη της ακουστικής λειτουργίας. 

3. Για κάθε εργαζόμενο, ο οποίος υπόκειται σε επίβλε¬ 
ψη της υγείας σύμφωνα με τις παραγράφους 1 και 2, τη¬ 
ρείται και ενημερώνεται ατομικός ιατρικός φάκελος. 

Οι ιατρικοί φάκελοι περιλαμβάνουν περίληψη των 
αποτελεσμάτων της επίβλεψης της υγείας, τηρούνται 
δε υπό κατάλληλη μορφή έτσι ώστε να είναι δυνατό να 
τους συμβουλεύεται κανείς αργότερα, χωρίς να θίγεται 
το ιατρικό απόρρητο και στα πλαίσια της εφαρμογής 
των διατάξεων του άρθρου 8 του ν. 3144/2003 «Κοινωνι¬ 
κός διάλογος για την προώθηση της απασχόλησης και 
την κοινωνική προστασία και άλλες διατάξεις» (ΙΙΙ/Α'). 

Ο ατομικός ιατρικός φάκελος περιλαμβάνει τα εξής 
τουλάχιστον στοιχεία: 

α) Το ονοματεπώνυμο και το είδος της εργασίας του 
εργαζόμενου. 

β) Τους λόγους για τους οποίους ασκείται η ιατρική 
επίβλεψη. 

γ) Τις ημερομηνίες διενέργειας των ιατρικών εξετά¬ 
σεων. 

δ) Τα αποτελέσματα των κλινικών και παρακλινικών 
εξετάσεων. 

ε) Την ερμηνεία των αποτελεσμάτων. 

στ) Τα στοιχεία από το ιατρικό και επαγγελματικό 
ιστορικό του εργαζόμενου και 

ζ) Τα μέτρα που λήφθηκαν με βάση τα αποτελέσματα 
των εξετάσεων. 

Τα παραπάνω στοιχεία καταχωρούνται το συντομό¬ 
τερο δυνατό και πάντως μέσα σε δέκα πέντε (15) ημέ¬ 
ρες από τη διενέργεια των αντίστοιχων ελέγχων και 
εξετάσεων και τηρούνται για είκοσι (20) τουλάχιστον 
χρόνια. 

Μετά την παρέλευση του διαστήματος αυτού, οι φάκε¬ 
λοι αποστέλλονται με μέριμνα του εργοδότη στο ΚΥΑΕ 
για ερευνητικούς σκοπούς, εξασφαλίζοντας πάντοτε το 
ιατρικό απόρρητο. 

Αντίγραφα των σχετικών ατομικών ιατρικών φακέ¬ 
λων παρέχονται στην αρμόδια Επιθεώρηση Εργασίας 
εφόσον ζητηθούν. 

Κάθε εργαζόμενος, εφόσον το ζητήσει, έχει πρόσβαση 
στον ατομικό του ιατρικό φάκελο. 

Σε περίπτωση κατά την οποία μια επιχείρηση παύει 
τις δραστηριότητες της, οι ατομικοί ιατρικοί φάκελοι 
παραδίδονται στην αρμόδια Επιθεώρηση Εργασίας. 

4/Οταν από την επίβλεψη της ακουστικής λειτουργίας 
διαπιστωθεί ότι ένας εργαζόμενος πάσχει από διαγνώ- 
σιμη ακουστική βλάβη, ο γιατρός που αναφέρεται στην 
παράγραφο 2 ή, εφόσον αυτός το θεωρεί απαραίτητο, 
ο εξειδικευμένος γιατρός, εκτιμά κατά πόσον η βλάβη 
είναι αποτέλεσμα της έκθεσης σε θόρυβο κατά την 
εργασία. Στην περίπτωση αυτή: 

α) ο εργαζόμενος ενημερώνεται από το γιατρό που 
αναφέρεται στην παράγραφο 2 για το αποτέλεσμα που 
τον αφορά προσωπικά 

β) ο εργοδότης: 

- επανεξετάζει την εκτίμηση των κινδύνων, η οποία 
πραγματοποιείται σύμφωνα με το άρθρο 4, 

- επανεξετάζει τα μέτρα που προβλέπονται για την 
εξάλειψη ή τη μείωση των κινδύνων σύμφωνα με τα 
άρθρα 5 και 6, 

- λαμβάνει υπόψη τη γνώμη του γιατρού που αναφέ- 
ρεται στην παράγραφο 2 και του τεχνικού ασφάλειας 
(άρθρο 4 ν. 1568/1985 και άρθρο 4 π.δ. 17/1996), προκει- 
μένου να εφαρμόσει τα μέτρα τα οποία απαιτούνται 
για την εξάλειψη ή τη μείωση των κινδύνων, σύμφωνα 
με τα άρθρα 5 και 6, συμπεριλαμβανομένης της περί¬ 
πτωσης τοποθέτησης του εργαζόμενου σε άλλη θέση 
εργασίας, όπου δεν υπάρχει κίνδυνος περαιτέρω έκ¬ 
θεσής του και 

- μεριμνά για τη συστηματική επίβλεψη της υγείας και 
λαμβάνει μέτρα για την επανεξέταση της κατάστασης 
της υγείας κάθε άλλου εργαζομένου που έχει υποστεί 
ανάλογη έκθεση. 

γ) ο γιατρός που αναφέρεται στην παράγραφο 2 
αναγγέλλει μέσω της επιχείρησης στην αρμόδια Επιθε¬ 
ώρηση Εργασίας και στον αρμόδιο ασφαλιστικό φορέα 
την ακουστική βλάβη που διέγνωσε. 

5. Για την παρακολούθηση της λειτουργίας της ακοής 
των εργαζομένων λαμβάνονται υπόψη τα ακόλουθα: 

α) Η παρακολούθηση γίνεται σύμφωνα με την πρα¬ 
κτική της ιατρικής της εργασίας και περιλαμβάνει αν 
χρειάζεται, μια αρχική εξέταση που θα πραγματοποι¬ 
είται πριν από την έκθεση σε θόρυβο ή στην αρχή της 
έκθεσης. Επίσης περιλαμβάνει περιοδικές εξετάσεις 
κατά διαστήματα που ποικίλλουν, ανάλογα με τη σο¬ 
βαρότητα του κινδύνου, τα οποία θα ορίζονται από τον 
αρμόδιο γιατρό. 

β) Κάθε εξέταση συνίσταται τουλάχιστον σε ωτοσκό¬ 
πηση σε συνδυασμό με πλήρη ακοομετρικό έλεγχο. 

γ) Η αρχική εξέταση περιλαμβάνει και το ιατρικό ιστο¬ 
ρικό. Η αρχική ωτοσκόπηση και ο ακοομετρικός έλεγχος 
επαναλαμβάνονται εντός δώδεκα μηνών. 

δ) Η περιοδική εξέταση πραγματοποιείται τουλάχιστον 
κάθε πέντε χρόνια, εφόσον η έκθεση του εργαζομένου 
δεν υπερβαίνει τις οριακές τιμές έκθεσης. 

Άρθρο 11 (άρθρο 11 οδηγίας) 

Παρεκκλίσεις 

1. Υπό εξαιρετικές συνθήκες, όταν, λόγω της φύσης της 
εργασίας, η πλήρης και ορθή χρήση των μέσων ατομι¬ 
κής προστασίας της ακοής ενδέχεται να προκαλέσει 
κινδύνους για την υγεία ή την ασφάλεια μεγαλύτερους 
από εκείνους που θα προέκυπταν αν δεν χρησιμοποιού¬ 


νταν, είναι δυνατόν να χορηγούνται παρεκκλίσεις από 
τις διατάξεις του άρθρου 6 παράγραφος Ια και 1β και 
του άρθρου 7. 

2. Οι παρεκκλίσεις της παραγράφου 1 χορηγούνται 
μετά από γνωμοδότηση του Συμβουλίου Υγιεινής και 
Ασφάλειας της Εργασίας (Σ.Υ.Α.Ε.) σύμφωνα με το άρ¬ 
θρο 15 του ν. 1568/1985 και πρέπει να συνοδεύονται από 
όρους που εγγυώνται, λαμβανομένων υπόψη των ειδικών 
περιστάσεων, ότι οι κίνδυνοι που απορρέουν από αυτές 
μειώνονται στο ελάχιστο και ότι οι εργαζόμενοι, στους 
οποίους αφορούν, υπόκεινται σε αυξημένη επίβλεψη της 
υγείας (άρθρο 10 του παρόντος). Οι παρεκκλίσεις αυτές 
επανεξετάζονται ανά τετραετία και καταργούνται μόλις 
εκλείψουν οι περιστάσεις που τις υπαγόρευσαν. 

Άρθρο 12 

Κυρώσεις 

1. Σε κάθε εργοδότη που παραβαίνει τις διατάξεις 
του παρόντος διατάγματος επιβάλλονται, ανεξάρτητα 
από τις ποινικές κυρώσεις, οι διοικητικές κυρώσεις του 
άρθρου 24 του ν. 2224/1994 «Ρύθμιση θεμάτων εργασί¬ 
ας, συνδικαλιστικών δικαιωμάτων, υγιεινής-ασφάλειας, 
κλπ.» (Α' 112), όπως τροποποιήθηκε με τα άρθρα 16 του 
ν. 2639/1998 «Ρύθμιση εργασιακών σχέσεων, σύσταση 
Σώματος Επιθεώρησης Εργασίας και άλλες διατάξεις» 
(Α' 205), 11 παράγρ. 5 του ν. 3144/2003 «Κοινωνικός διά¬ 
λογος για την προώθηση της απασχόλησης και την 
κοινωνική προστασία και άλλες διατάξεις» (Α' 111), 4 του 
ν. 3227/2004 «Μέτρα για την αντιμετώπιση της ανερ¬ 
γίας και άλλες διατάξεις» (Α' 31) και 3 παράγρ. 3 του 
ν. 3385/2005 «Ρυθμίσεις για την προώθηση της απα¬ 
σχόλησης, την ενίσχυση της κοινωνικής συνοχής και 
άλλες διατάξεις» (Α' 210), με την επιφύλαξη των διατά¬ 
ξεων του άρθρου 6 της κοινής υπουργικής απόφασης 
88555/3293/30.9.1988 που κυρώθηκε με το άρθρο 39 του 
ν. 1836/1989 (Α' 79). 

2. Σε κάθε εργοδότη που παραβαίνει από αμέλεια 
ή πρόθεση τις διατάξεις του παρόντος επιβάλλονται 
οι ποινικές κυρώσεις του άρθρου 25 του ν. 2224/1994 
(Α' 112) και του άρθρου 17 του ν. 2639/1998, όπως αυτό 
τροποποιήθηκε με το άρθρο 3 παράγραφος 2 του 
ν.3385/2005 

Αρθρο 13 

Έλεγχος εφαρμογής 

Ο έλεγχος της εφαρμογής του παρόντος ανατίθεται 
στις αρμόδιες υπηρεσίες του Σώματος Επιθεώρησης 
Εργασίας. 

Άρθρο 14 (άρθρα 15 και 17 οδηγίας) 

Έναρξη ισχύος 

1. Η ισχύς του παρόντος διατάγματος αρχίζει από 
τη δημοσίευσή του στην Εφημερίδα της Κυβερνήσεως. 
Από της δημοσιεύσεως του παρόντος καταργείται το 
π.δ. 85/1991 (Α' 38), υπό την επιφύλαξη της παραγράφου 
2 του παρόντος άρθρου. Η εφαρμογή των διατάξεων 
του άρθρου 7 στο προσωπικό των εν πλω ποντοπόρων 
πλοίων αρχίζει από την 15 η Φεβρουάριου 2011. 

2. Η εφαρμογή των διατάξεων του παρόντος π.δ. στους 
τομείς της μουσικής και της ψυχαγωγίας αρχίζει από 
την 15 η Φεβρουάριου του 2008. Μέχρι την ημερομηνία 
αυτή διατηρούνται σε ισχύ οι διατάξεις του π.δ. 85/1991 
για το προσωπικό των εν λόγω τομέων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3 Στον Υπουργό Απασχόλησης και Κοινωνικής Προστασί¬ 
ας αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ 


ΥΦΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βογο προσαυξανόμενη κατά 1 βυπο ανά 50 
σελίδες. 

• Η τιμή πώλησης σε μορφή οά-ΙΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: ΜΙρ://νννννν. 6 ΐ. 9 Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυω, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μ1ίρ://νννννν.6ΐ. 0 Γ - ε-γπβΜ: \Λ/6όιη35ίεΓ@6ΐ.9Γ 














